﻿ Folytatódik Kiss szezonja: Irány a Cseh Köztársaság!
Nyitó oldal / Hírek / Folytatódik Kiss szezonja: Irány a Cseh Köztársaság!
Folytatódik Kiss szezonja: Irány a Cseh Köztársaság!
A hétvégén újra dübörög a FIA kamion Európa-bajnokság, Kiss Norbiéknak is. Újra az Autodrom Most a helyszín, a Cseh Köztársaságban, ahogy azt a kamionsport szerelmesei már évek óta megszokhatták.
Ezzel megkezdődik a szezon sűrű második fele is, hiszen négy fordulót hat hétvége alatt zavarnak le. A szezonzáró pedig Jaramában lesz október 6-án. A 2019-es szezon ötödik állomása tehát 21 kanyarral várja a mezőnyt, ahol a hazaiak leginkább Adam Lackonak szurkolnak majd. A Buggyra versenyzőre legalább olyan csodás szombatra számít, mint 2018-ban, amikor két győzelmet is aratott. Lacko az év előzését is bemutatta itt tavaly, amikor egy merész manőverrel kívül ment el kívülről René Reinertnek az utolsó kanyarban az utolsó métereken. Neki ugyanilyen hősies küzdelem a terve idén is, pláne ha harcban akar maradni a bajnoki címért.
Lacko 75 pont hátrányban van Hahnhoz képest, aki idén eddig minden versenyhétvégén legalább egyszer nyert. Az igazán durva a német eredményeinél pedig az, hogy 22 hónapja már annak, hogy folyamatosan úgy jött el a versenyhétvégékről, hogy minimum egy győzelmet aratott. Utoljára 2017 októberében Jaramában fordult elő az, hogy Jochen nem tudott nyerni.
A pontversenyben jelenleg legközelebb hozzá Antonio Albacete található, de ős is 67 pontnyira van tőle lemaradva, hiába szerez folyamatosan pontokat a spanyol pilóta. Jelenleg tehát inkább úgy néz ki, hogy a bajnokság második helyéért lesz igazi küzdelem a hátralévő versenyeken.
A bajnokságban jelenleg a Tankpool24 versenyzője, Kiss Norbert a negyedik, csak egy ponttal lemaradva Lacko mögött. Steffi Halmnak ezúttal azonban nem volt szerencséje a hazai futamán a Nürburgringen, így az összetett második helyéről visszaesett az ötödikre.
Sascha Lenz idén már tudott nyerni a Hungaroringen és a Slovakia Ringen is, de csak a hatodik helyen áll, 25 pontnyira a második Albacetétől. További két német IVECO-s pilóta azonban harcolhat a dobogókért: René Reinert és André Kursim. Mindketten nyertek már idén, hiszen Reinert Misanoban, Kursim Magyarországon volt eredményes. Előbbi ráadásul tavaly Mostban megnyerte az utolsó futamot.
José Rodriguez is remek versenytempóra képes 2019-ben a Reboconort MAN-jével, de Anthony Janiec is újra visszatér a csalódást keltő nürburgringi szereplése után.
Komoly név is visszatér a kamionversenyzéshez pár év kihagyás után: Mika Mäkinen egy korábbi Buggyra Freightlinerrel a Mad Croc Racing színeiben elindul a hétvégén. A finn a bajnokságban utoljára 2015-ben versenyzett. Természetesen a hazai futamáról nem hiányozhat majd a veterán Frankie Vojtisek sem.
A menetrend a szokásos: pénteken edzések, szombat délelőtt viszont már időmérő, majd következik a két verseny. Vasárnap szintén időmérő és kettő futam várja a kamionversenyzőket.
Bemutatkozott a Motorsport Világjátékok magyar válogatott csapata!